apstiprinU
 Daugavpils pilsētas pašvaldības tūrisma attīstības un informācijas

aģentūras direktore

\_\_\_\_\_\_\_\_\_\_\_\_\_\_\_\_\_\_\_ I.Maksimčika

Daugavpilī, 2020.gada 25.martā

UZAICINĀJUMS

piedalīties tirgus izpētē par līguma piešķiršanas tiesībām

**“Mobilo sakaru pakalpojumu nodrošināšana”**

Zemsliekšņa iepirkuma identifikācijas Nr. DPPTAIA 2020/15

1. **Pasūtītājs:**

|  |  |
| --- | --- |
| **Pasūtītāja nosaukums** | Daugavpils pilsētas pašvaldības tūrisma attīstības un informācijas aģentūra |
| **Adrese** | Rīgas iela 22a, Daugavpils, LV-5401 |
| **Reģ.Nr.** | 90010652160 |
| **Kontaktpersonas** | juriste Mārīte Jukša, tālr. 65476797 marite.juksa@daugavpils.lv  |
| **Darba laiks** | Pirmdiena 08.00 – 12.00, 13.00 – 18.00Otrdiena – Ceturtdiena 08.00 – 12.00, 13.00 – 17.00Piektdiena 08.00 – 12.00, 13.00 – 16.00 |

1. **Zemsliekšņa iepirkuma nepieciešamības apzināšanās datums:** 2020.gada 20.marts.
2. **Zemsliekšņa iepirkuma priekšmets:** mobilo sakaru pakalpojumi un mobilais internets ar statisko IP adresi ekspozīcijā “Šmakovkas muzejs”.
3. **Mērķis:** Aģentūras darba procesa pilnvērtīga nodrošināšana.
4. **Paredzamā kopējā līgumcena:** līdz 400,00 EUR bez PVN.
5. **Līguma darbības termiņš:** no 2020. gada 29. aprīļa uz 12 mēnešiem.
6. **Preču piegādes vai pakalpojumu uzskaitījums (apjomi):** Precīzs pakalpojuma apraksts ir noteiks Tehniskajā specifikācijā (1.pielikums).
7. **Piedāvājuma izvēles kritērijs:** piedāvājums ar viszemāko cenu vienību kopumu, kas pilnībā atbilst izvirzītajām prasībām.
8. **Pretendents iesniedz piedāvājumu** atbilstoši tehniskajā specifikācijā norādītajām prasībām (1.pielikums). Parakstot piedāvājumu (sagatavotu atbilstoši ziņojuma 2. pielikumam), pretendents apliecina, ka apņemas izpildīt visas tehniskajā specifikācijā izvirzītās prasības.
9. **Pasūtītājs izslēgs pretendentu no turpmākas dalības cenu aptaujā, ja:**

10.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

10.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

1. **Piedāvājums iesniedzams līdz 2020. gada 30. martam plkst. 17.00:**
* personīgi vai pa pastu pēc adreses Rīgas iela 22a, Daugavpils, LV-5401. *(sakarā ar ārkārtas situāciju valstī, kas izsludināta līdz 2020. gada 14.aprīlim, pirms doties iesniegt piedāvājumu norādītajā adresē, lūdzam sazināties pa tālruni 65400515 un saskaņot piedāvājuma iesniegšanas laiku).*
* elektroniskā veidā uz agentura@daugavpils.lv. Iesniedzot piedāvājumu elektroniski, piedāvājumam obligāti jābūt parakstītam ar drošu elektronisko parakstu un laika zīmogu.
* Piedāvājums jāparaksta pretendenta paraksttiesīgai personai. Ja piedāvājumu cenu aptaujā paraksta pretendenta pilnvarota persona, pretendenta atlases dokumentiem pievieno attiecīgo pilnvaru.
1. **Citi nosacījumi:**

12.1. Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.

12.2. Uzaicinājumā noteiktajā kārtībā pretendents var iesniegt tikai vienu piedāvājumu par visu iepirkuma priekšmetu kopā. Piedāvājumu variantu iesniegšana nav atļauta.

1. Paziņojums par rezultātiem tiks publicēts Daugavpils pilsētas domes mājas lapā www.daugavpils.lv.

Pielikumā:

1. Tehniskā specifikācija
2. Finanšu-tehniskā piedāvājuma forma

Saskaņots:

Juriste M.Jukša

Grāmatvede L.Grāvele

1.pielikums

**TEHNISKĀ SPECIFIKĀCIJA**

**“Mobilo sakaru pakalpojumu nodrošināšana”**

Zemsliekšņa iepirkuma identifikācijas Nr. DPPTAIA 2020/15

Pretendents nodrošina Pasūtītājam šādus mobilo sakaru pakalpojumus ņemot vērā šādus nosacījumus:

* 1. **Mobilo sakaru pakalpojumi tālrunī/viedtālrunī:**

Pretendents nodrošina Pasūtītājam tarifu plānu ar abonēšanas maksu mēnesī, kurā iekļauti:

* + 1. neierobežota apjoma zvani un SMS uz jebkuriem mobilo sakaru tīkliem Latvijā (izņemot paaugstinātas maksas zvani un īsziņas) 5 (pieciem) lietotājiem ar jau esošiem tālruņa numuriem;
		2. Nodrošina šo tālruņu numuru bez maksas pārslēgšanu līdz 2020. gada 29. aprīlim.
		3. pastāvīga mobilo sakaru pakalpojumu pieejamība Latvijā, Baltijas valstīs, Eiropas Ekonomiskajā zonā, NVS un citās Pretendenta partneroperatoru valstīs.
		4. pēc nepieciešamības pieejami datu pārraides pieslēgumi un/vai papildpakalpojumi;
		5. zvanītāja numura noteicējs;
		6. līdzsavienojums un konferences zvans.
	1. **Mobilo sakaru pakalpojumi Iekārtā un/vai Papildiekārtā:**

Pretendents nodrošina Pasūtītājam piegādi un uzstādīšanu rūteri ar tarifa plānu ar mobilā interneta pieslēgumu ar **statisko IP** adresi ekspozīcijā “Šmakovkas muzejs”, Rīgas ielā 22a, Daugavpils (objekts atrodas pagrabā), kas atbilst šādiem minimālajiem tehniskajiem parametriem:

1. Pretendents nodrošina 4G(LTE) datu pārraides tehnoloģiju 800MHz, 1800MHz vai 2600MHz frekvencē.
2. Pretendents nodrošina datu pārraides pakalpojumu Pretendenta mobilo sakaru tīklā.
3. Katram pieslēgumam nodrošina pastāvīgu publisku IP adresi ar iespēju šīs adreses nomainīt pēc Pasūtītāja pilnvarotās personas pieprasījuma.
4. Piešķirtās IP adreses nekādā veidā nedrīkst tikt identificētas vai saistītas ar Pasūtītāju vai jebkādu citu Latvijas Republikas iestādi. Interneta WHOIS reģistros šīm IP adresēm jābūt reģistrētām kā privāts lietotājs vai privāts uzņēmums.
5. Pakalpojuma nodrošināšanai Pretendents pēc nepieciešamības nodrošina bezvadu piekļuves Maršrutizātoru (rūteris), kas atbilst šādiem minimālajiem tehniskiem parametriem:
	* + 1. Atbalstītie datu pārraides standarti: 4G LTE: 1800/2100/ 800 MHz; 3G: 900/2100 MHz;2G: 900/1800/1900 MHz
			2. Datu lejupielādes ātrums – līdz 100Mbps un datu augšupielādes ātrums – līdz 50Mbps;
			3. Atbalstītās operētājsistēmas iekārtai jādarbojas darbstacijās ar MS Windows 7, 10 64bit operētājsistēmu un jaunāku.
			4. Pretendents iesniedz Pasūtītājam papildierīces ražotāja instrukciju latviešu vai angļu valodā.
			5. Pretendents nodrošina Pasūtītājam iespēju pieteikt pakalpojumu bojājumus Pretendentam 24 (divdesmit četras) stundas diennaktī 7 (septiņas) dienas nedēļā. Pakalpojuma nodrošināšanai nepieciešamo Papildiekārtu bojājumus Pretendents novērš 1 (vienas) darba dienas laikā no bojājumu pieteikšanas bez papildus samaksas vai piedāvā citu uz ilgāku remonta laiku, ja vien bojājumu rašanās nav cēloniski saistīta ar Pasūtītāja vainu.
			6. Bojāto Papildiekārtu Pretendents var saņemt Rīgas ielā 22A, Daugavpilī, Pasūtītāja darba laikā (no otrdienas līdz svētdienai no plkst.11:00 līdz plkst.17:00), iepriekš saskaņojot ierašanās laiku, uz labošanas laiku par saviem līdzekļiem bez maksas aizvietojot bojāto Papildiekārtu ar citu jaunu, tehniskajiem parametriem līdzvērtīgu Papildiekārtu.
	1. Tarifi un maksas nedrīkst būt augstāki par Pretendenta interneta mājas lapā publicētajiem pakalpojumu piedāvājumiem.
	2. Pasūtītājam, ja rodas tāda nepieciešamība ir tiesības 3 (trīs) dienas pirms vēlamā pieprasījuma izpildes datuma, rakstveidā brīdinot Izpildītāju, samazināt vai palielināt 1.punktā noteikto lietotāju skaitu.
	3. Līdzšinējā mobilo sakaru operatora, kura pakalpojumus izmanto pasūtītājs, maiņas gadījumā izraudzītais Pretendents, ar kuru tiks slēgts līgums, nodrošina visu jau pasūtītāja rīcībā esošo mobilo telefonu abonentu numuru pārreģistrāciju no iepriekšējā mobilo sakaru operatora bez papildus izdevumiem.
	4. Pretendentam vienu reizi mēnesī līdz ar rēķinu jānodrošina katra numura izejošo sarunu pārskats katram pieslēgumam teksta formātā.
	5. Pretendents nodrošina savu pārstāvi operatīvai visu ar pakalpojumu sniegšanu un norēķiniem saistīto jautājumu risināšanai ar pasūtītāja pilnvarotu personu.
	6. Pretendents nodrošina klientu apkalpošanas centra pieejamību Daugavpils administratīvajā teritorijā.
	7. Visiem norādītajiem pakalpojumiem jābūt uzstādītiem un lietošanas kārtībā sākot ar 2020. gada 29. aprīli.

Sagatavoja:

Juriste M.Jukša

2.pielikums

**FINANŠU - TEHNISKAIS PIEDĀVĀJUMS**

**“Mobilo sakaru pakalpojumu nodrošināšana”**

Zemsliekšņa iepirkuma identifikācijas Nr. DPPTAIA 2020/15

|  |  |
| --- | --- |
| Kam: | Daugavpils pilsētas pašvaldības tūrisma attīstības un informācijas aģentūrai |
| Pretendents (nosaukums, reģistrācijas nr.) |  |
| Juridiskā adrese: |  |
| Kontaktpersona, tās tālrunis, fakss un e-pasts: |  |
| Pretendenta Bankas rekvizīti: |  |

 Piesakās piedalīties aptaujā **„** **Mobilo sakaru pakalpojumu nodrošināšana”,** piekrīt visiem tās nosacījumiem, garantē tirgus izpētes un normatīvo aktu prasību izpildi un piedāvā nodrošināt pakalpojumus par šādām cenām:

|  |  |  |  |
| --- | --- | --- | --- |
| **Nr.****p.k.** | **Pozīcijas nosaukums** | **Cena par vienu vienību bez PVN 21 %, EUR** | **Cena mēnesī par vienu vienību ar PVN 21 %, EUR** |
| 1. | **Tarifu plāns ar abonēšanas maksu mēnesī 1 pieslēgumam tālrunī/viedtālrunī** |  |  |
| **Starptautiskie zvani no Latvijas (1 minūte):** |
| 2. | Uz Baltijas valstīm |  |  |
| 3. | Uz Eiropas Ekonomisko zonu (izņemot Baltijas valstis) |  |  |
| 4. | Uz NVS |  |  |
| 5. | Uz pārējām valstīm, izņemot satelītu tīklus un paaugstinātas maksas numurus |  |  |
| **Maksa par īsziņu, sūtot no Latvijas ārzemēs (1 SMS):** |
| 6. | Uz Baltijas valstīm |  |  |
| 7. | Uz Eiropas Ekonomisko zonu (izņemot Baltijas valstis) |  |  |
| 8. | Uz NVS |  |  |
| 9. | Uz pārējām valstīm, izņemot satelītu tīklus un paaugstinātas maksas numurus |  |  |
| **Starptautiskie zvani, atrodoties viesabonēšanā (1 minūte):** |
| 10. | Uz Baltijas valstīm |  |  |
| 11. | Uz Eiropas Ekonomisko zonu (izņemot Baltijas valstis) |  |  |
| 12. | Uz NVS |  |  |
| 13. | Uz pārējām valstīm, izņemot satelītu tīklus un paaugstinātas maksas numurus |  |  |
| **Maksa par īsziņu, atrodoties viesabonēšanā (1 SMS):** |
| 14. | Uz Baltijas valstīm |  |  |
| 15. | Uz Eiropas Ekonomisko zonu (izņemot Baltijas valstis) |  |  |
| 16. | Uz NVS |  |  |
| 17. | Uz pārējām valstīm, izņemot satelītu tīklus un paaugstinātas maksas numurus |  |  |
| **Mobilā interneta pieslēgums:** |
| 18. | Mobilā interneta pieslēguma mēneša maksa ekspozīcijā “Šmakovkas muzejs” |  |  |
| 19. | Statiskās IP adreses mēneša maksa |  |  |
| Kopā *euro* bez PVN |  |
| PVN 21% |  |
| Kopā *euro* ar PVN |  |

Apliecinām, ka:

* spējam nodrošināt pasūtījuma izpildi un mums ir pieredze līdzīgu pakalpojumu sniegšanā;
* nav tādu apstākļu, kuri liegtu mums piedalīties aptaujā un pildīt tehniskās specifikācijās norādītās prasības;
* piedāvājumā ir iekļautas visas ar pakalpojuma sniegšanu saistītās izmaksas, tai skaitā piegāde.

Paraksta pretendents vai tā pilnvarota persona (pilnvarotai personai pievieno pilnvaru):

|  |  |
| --- | --- |
| **Vārds, uzvārds, amats** |  |
| **Paraksts**  |  |
| **Datums** |  |